Labdien,

Turpinot apkopot nepieciešamo informāciju infrastruktūras projektu iesniegumiem, nonācām līdz iepirkuma dokumentācijai, kuras apjoms ir ļoti liels. Līdz ar to radās jautājumi:

1. Vai projektu iesniegumiem jāpievieno tikai noslēgto iepirkumu dokumentācija (ir jau noslēgts līgums)? Vai ir jāpievieno arī uzsākto procedūru dokumentācija – konkursa nolikums, paziņojumi? Zinātniskajā institūcijā tiek veikts arī slēgts konkurss būvdarbiem, kura kvalifikācijas fāze ir jau noslēgusies, -vai šī dokumentācija ir pievienojama?
2. Vai ir iespējams projektu iesniegumiem pievienot dokumentāciju datu nesējā ar pavadvēstuli (iepirkumu dokumentāciju, būvprojektu) ? Arī būvprojekts (16 sējumos) mums ir datu nesējā.

**Atbilde:**

1. Projektu iesniegumiem jāpievieno dokumentācija, kas noteikta saskaņā ar specifiskā atbalsta pasākuma 1.1.1.4. atlases nolikumu[[1]](#footnote-1) un projektu iesniegumu vērtēšanas kritēriju piemērošanas metodiku[[2]](#footnote-2) (**lūdzu skatīt**: 3.nodaļa Kvalitātes kritēriji, 3.1.2.- 3.1.8.);

Saskaņā ar atlases nolikumu1 Jūsu jautājuma kontekstā ir iesniedzami sekojoši dokumenti, kas attiecīgi grupējami, ņemot vērā iepirkuma gatavības pakāpi un iepirkuma subjektu (aprīkojums vai būvniecība):

|  |  |  |
| --- | --- | --- |
| **Atlases nolikuma punkts** | **Saskaņā ar Atlases nolikumu projekta iesniegumam pievienojamie dokumenti** | **Kvalitātes kritērija nr., punkti to izpildot** |
| 10.14 | **iepirkuma plāns\***, kas sagatavots atbilstoši Ministru kabineta 2015.gada 10.februāra noteikumu Nr. 77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” 1.pielikumam “Iepirkumu plāns” (turpmāk – “Iepirkuma plāns”); | **3.1.6.: 1p-ts** *(aprīkojums)*  **3.1.7.: 1p-ts**  *(projektēšana)*  **3.1.8.: 1p-ts**  *(būvniecība)* |
| **\***Skaidrojums:Lūdzam “Iepirkuma plānā” 2.kolonnā *Iepirkuma līguma priekšmets* vai 10.kolonnā *Iepirkuma procedūras izsludināšanas termiņš* norādīt <https://www.iub.gov.lv/> publicēto iepirkuma Publikācijas datumu un identifikācijas numuru (noslēgtajiem un izsludinātajiem iepirkumiem) | | |
| 10.23.3. | **tehniskā dokumentācija\*\* aprīkojuma iepirkumam**, kā arī pamatojums iepērkamā aprīkojuma atbilstībai zinātniskās institūcijas pētniecības programmas īstenošanas vajadzībām. | **3.1.3.: 0,5p-ti**  **3.1.4.: 0,5p-ti** |
| **\*\***Skaidrojums:Kā noslēgto, tā uzsākto iepirkumu gadījumākvalitātes  kritērija izpildei, iesniedzot projekta iesniegumu ir jāpievienoattiecīgā,  izvēlētāaprīkojuma **tehniskā specifikācija** (bet ne iepirkuma nolikums,  paziņojumi) | | |
| ***Projekta iesniegumā*** *ir iekļauta vai tam pievienota strukturēta informācija, kas ietver:*  *1) iepērkamā aprīkojuma sarakstu, kas ir pamatots;*  *2) aprīkojuma iegādes izmaksu aprēķins.* | | **3.1.2.: 0,5p-ti** |
| **Projekta ietvaros plānotas būvniecības gadījumā iesniedzami papildus** | | |
| 10.23.5. | **būvprojekts(-ti)** vai **būvprojekts minimālā sastāvā** un ar to saistītā dokumentācija (ja attiecināms) | **3.1.5.: 1p-ts** |
| 10.23.6. | **detalizēta būvniecības darbu izmaksu tāme**, kas sastādīta atbilstoši normatīvajos aktos noteiktajai kārtībai par būvniecības darbu izmaksu tāmju sagatavošanu vai **metodisks apraksts par būvniecības izmaksu aprēķinu**, kas balstīts uz viena kvadrātmetra izmaksām jaunas būvniecības/ pārbūves/ atjaunošanas gadījumā, kā arī, ņemot vērā telpu sadalījumu un tehnisko stāvokli u.c. (ja attiecināms) |

1. Atbilstoši atlases nolikuma 14.punktam projekta iesniedzējs projekta iesniegumu sagatavo un iesniedz Kohēzijas politikas fondu vadības informācijas sistēmā 2014.-2020.gadam (turpmāk – KP VIS) <https://ep.esfondi.lv>, aizpildot norādītos datu laukus un pievienojot nepieciešamos pielikumus.

Ja pielikuma apjoms pārsniedz KP VIS sistēmā noteikto apjomu (tas ir **virs 200 MB**), tad liela apjoma pielikumus (tajā skaitā būvprojektus) var iesniegt, pievienojot **pavadvēstuli\*\*\*,** kurā norādīta informācija, kas ļauj identificēt projektu, uz kuru attiecīgie liela formāta pielikumi sniegti:

* elektroniska dokumenta veidā un parakstot ar drošu elektronisko parakstu, kas satur laika zīmogu, izmantojot elektronisko pastu, kompaktdiskus, kopnes USB saskarnes atmiņas ierīces vai
* papīra formā, iesniedzot personīgi vai nosūtot pa pastu;
* **\*\*\*pavadvēstules** nosūtīšanas datumam ir jāsakrīt ar projekta iesniegumu iesniegšanas datumu KP VIS, <https://ep.esfondi.lv>.

**Tā kā vērtējot projekta iesnieguma atbilstību projektu iesniegumu vērtēšanas kritērijiem, ņem vērā tikai projekta iesniegumā (projekta iesnieguma veidlapā un pielikumos) pieejamo informāciju, tad aicinām \*\*\*pavadvēstuli noformēt, kā projekta iesnieguma pielikumu un tās kopiju iesniegt kopā ar projekta iesniegumu KP VIS sistēmā.**

Būvprojektu iesniegšanai noteiktais vēlamais **datu sniegšanas formāts – DVG vai PDF.**

1. Darbības programmas "Izaugsme un nodarbinātība” 1.1.1. specifiskā atbalsta mērķa (turpmāk – SAM) “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” projektu iesniegumu atlases nolikums, tiešsaitē pieejams http://www.cfla.gov.lv/lv/es-fondi-2014-2020/izsludinatas-atlases/1-1-1-4 [↑](#footnote-ref-1)
2. Projektu iesniegumu vērtēšanas kritēriju piemērošanas metodik, tiešsaitē pieejams: <http://www.cfla.gov.lv/lv/es-fondi-2014-2020/izsludinatas-atlases/1-1-1-4> [↑](#footnote-ref-2)